Ponovo direktni bliskoistočni razgovori
Američka administracija pozvala je izraelskog i palestinskog lidera da obnove direktne pregovore početkom septembra u Vašingtonu
Državna sekretarka najavila je nastavak pregovora u Stejt Dipartmentu, u prisustvu specijalnog izaslanika za Bliski istok, Džordža Mičela. Klinton je istakla da sve strane treba da preduzmu mjere na unapređenju, a ne ometanju mirovnih pregovora. „ Današnji, naizgled napredak u bliskoistočnom mirovnom procesu, kako se ocjenjuje, predstavlja mali, ali značajan korak ka smirivanju tenzija na Bliskom istoku. Krajnji cilj je uspostavljanje održive, demokratske i nezavisne države Palestine. "kazao je izaslanik Džordž Mičel. Izrael je pozdravio američki poziv za pokretanje direktnih pregovora, bez preduslova. kazao je portparol izraelske vlade Mark Regev. Glavni palestinski pregovarač Saeb Erekat nije želio direktno da komentariše poziv američke administracije, najavljujući da će se palestinski lideri sastati kako bi razmotrili svoj odogovor. On je međutim istakao da su razgovori dobrodošli. Hamas, koji upravlja palestinskom teritorijom u Pojasu Gaze, saopštio je da neće priznati pregovore. Američki izaslanik za Bliski istok prethodno je u Vašingtonu kazao da Hamas neće imati ulogu u pregovorima. Predviđeno je da predsjednik Obama prvog septembra odvojeno razgovara sa četvoricom pozvanih lidera, nakon čega će biti priređena večera, na koju je u ime bliskoistočnog kvarteta pozvan i bivši britanski premijer Toni Bler. Sekretarka Klinton će, narednog dana biti domaćin prve pregovaračke sesije Izraela i Palestinaca.